**РИБАРСКО ПОДРУЧЈЕ „БЕОГРАД“**

**КОРИСНИК**

**РИБАРСКОГ ПОДРУЧЈА**



**правила понашања на и у близини воде**



***Загађење воде утиче на све организме који живе у воденим екосистемима и њиховој близини. У скоро свим случајевима ефекат је штетан не само за индивидуалне врсте и популације, него за целокупну биолошку заједницу.***

***ПРАВИЛА ПОНАШАЊА У ПРИРОДИ:***

* ***Одлагање отпада на обалама риболовних вода и у риболовној води није дозвољено (сав отпад који направимо пожељно је разврстати, и одложити у најближу канту или контејнер за рециклажу);***
* ***Забрањено је испуштати или просипати отпадно уље у или на земљиште, површинске и подземне воде;***
* ***Не користимо детерџенте за прање у природи;***
* ***Не уносимо стране врсте (алохтоне) у водотоке;***
* ***Не узимамо врсте (строго заштићење и заштићене);***
* ***Не нарушавамо функционисање екосистема.***

***Заштита водених и влажних екосистема остварује се очувањем њиховог природног састава, структуре, функције, целовитости и равнотеже путем спровођења одговарајућих мера и активности на њиховој заштити, унапређењу и одрживом коришћењу. У влажним и воденим екосистемима са обалним појасом забрањене су радње, активности и делатности којима се угрожава хидролошка појава или опстанак и очување биолошке разноврсности.***

***Ради заштите квалитета вода, забрањено је: испуштање са пловних објеката или са обале загађујућих супстанци које директно или индиректно доспевају у воде, а потичу од било ког уређаја са брода или уређаја за пребацивање на брод или са брода. У луци, пристаништу, марини и зимовнику треба да стоје уређаји за преузимање отпадних минералних уља, уљних смеша, отпадних вода и других отпадних материја са пловних објеката.***

***Ради очувања и одржавања водних тела површинских и подземних вода и заштитних и других водних објеката, спречавања погоршања водног режима, обезбеђења пролаза великих вода и спровођења одбране од поплава, као и заштите животне средине, забрањено је:***

***1. на насипима и другим водним објектима копати и одлагати материјал, напасати крупну стоку, вући посечено дрвеће, прелазити и возити моторно возило, осим на местима на којима је то дозвољено и обављати друге радње којима се може угрозити стабилност тих објеката;***

***2. на водном земљишту:***

***1) градити објекте којима се смањује пропусна моћ корита,***

***2) одлагати чврсти отпад и опасан и штетан материјал,***

***3) складиштити дрво и други чврст материјал на начин којим се ремете услови проласка великих вода,***

***4) садити дрвеће на одбрамбеном насипу, у инундацијском појасу ширине најмање 10 м од небрањене ножице насипа према водотоку, а у брањеној зони супротно издатим водним условима;***

***5) прати возила и друге машине,***

***6) вршити друге радње, осим у случају:***

* ***изградње објеката јавне инфраструктуре у складу са законом,***
* ***спровођења мера очувања, унапређења и презентације природних вредности,***
* ***изградње објеката за коришћење вода, уређење водотока, обезбеђења пловидбе и спровођење заштитних мера на природним купалиштима, у складу са законом,***
* ***изградње објеката за заштиту вода од загађења,***
* ***изградње објеката намењених одбрани државе,***
* ***формирања привремених депонија шљунка и песка тако да се не ремети пролазак великих вода, и на удаљености не мањој од 30 м од небрањене ножице насипа,***
* ***предузимања радњи ради заштите људи, животиња и имовине,***
* ***вршења експлоатације минералних сировина у складу са законом;***

***3. у поплавном подручју градити објекте на начин којим се омета протицање воде и леда или супротно прописима за градњу у поплавном подручју;***

***4. садити дрвеће на одбрамбеном насипу, у инундацијском појасу ширине најмање 10 м од небрањене ножице насипа ка водотоку и у брањеној зони на удаљености до 50 м од унутрашње ножице насипа;***

***5. копати бунаре, ровове и канале поред насипа у појасу ширине најмање 10 м од небрањене ножице насипа према водотоку, односно до 50 м према брањеном подручју, осим ако је њихова функција заштита од штетног дејства вода или је техничком документацијом, урађеном у складу са законом, доказано да није угрожена стабилност насипа;***

***6. мењати или пресецати токове подземних вода, односно искоришћавати те воде у обиму којим се угрожава снабдевање питком или технолошком водом, угрожавају минерална и термална изворишта, стабилност тла и објеката;***

***7. мењати правац и јачину тока површинске воде која природно протиче или отиче са водног земљишта које је у приватној својини;***

***8. градити објекте, садити дрвеће, орати и копати земљу и обављати друге радње којима се ремети функција или угрожава стабилност мелиорационих канала за одводњавање и у обостраном појасу ширине од најмање 5 м од тих канала предузимати радње којима се омета редовно одржавање ових канала;***

***9. одлагати чврсти отпад и друге материјале у водотоке, акумулације, ретензије, мелиорационе и друге канале, упуштати загађене воде или друге материје и вршити радње, којима се може оштетити корито и обала водотока, утицати на промену његове трасе, нивое воде, количину и квалитет воде, угрозити стабилност заштитних и других водних објеката или отежати одржавање водног система;***

***10. вршити, без одговарајућих водних аката, интервенције у кориту (осигурање обала, преграђивање корита, проширење и продубљење корита и друго);***

***11. изводити радове који би могли угрозити стабилност бране или њену намену, као и мењати природне услове у околини акумулационих и ретензионих басена на начин којим би се проузроковало клизања терена, појаве ерозије или настајање вододерина и бујица;***

***12. изводити друге радове који би могли да угрозе стабилност и отежају одржавање регулационих, заштитних и других водних објеката.***

***Кад нешто заборавите на излету природи ће требати то да разложи за:***

|  |  |
| --- | --- |
| **Материјал** | **Приближно време**  **распада** |
| **Органски производи** | **1 до 2 недеље** |
| **Папир (не пластифициран)**  **Новине**  **Папирна марамица**  **Картон**  **Цигарета** | **1 до 6 месеци**  **1,5 до 12 месеци**  **14 до 30 дана**  **60 дана**  **3 месеца** |
| **Памук** | **1 до 5 месеци** |
| **Вунена чарапа** | **1 до 5 година** |
| **Кожне ципеле** | **25 до 40 година** |
| **Дрво**  **Шибице** | **10 до15 година**  **3 месеца** |
| **Конзерве**  **Жвака** | **100 до 500 година**  **20 до 25 година** |
| **Гуме** | **100 до 1000 година** |
| **Метал** | **1000 година** |
| **Акумулатори** | **Није познато** |
| **Пластика** | **500 година** |
| **Пластичне кесе**  **Пластична картица**  **Пластичне посуде**  **Пластичне флаше** | **300 година**  **1000 година**  **50 до 80 година**  **500 година** |
| **Биоразградиве кесе** | **4 године** |
| **Батерије** | **Није познато** |
| **Електронски отпад** | **Није познато** |
| **Стаклена флаша** | **Никад** |

******